FI Euroopan unionin virallinen lehti C 42/33

Kanne 30.11.2017 – Wuxi Saijing Solar v komissio

(Asia T-782/17)

(2018/C 042/47)

Oikeudenkäyntikieli: englanti

Asianosaiset

Kantaja: Wuxi Saijing Solar Co. Ltd (Yixing, Kiina) (edustaja: asianajaja Y. Melin)

Vastaaja: Euroopan komissio

Vaatimukset

Kantaja vaatii unionin yleistä tuomioistuinta

1) toteamaan pätemättömäksi — Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta ja tässä tuonnissa käyttöön otetun väliaikaisen tullin lopullisesta kantamisesta 2.12.2013 annetun neuvoston täytäntöönpanoasetuksen (EU) N:o 1238/2013 3 artiklan 2 kohdan, ja — Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen tasoitustullin käyttöönotosta 2.12.2013 annetun neuvoston täytäntöönpanoasetuksen (EU) N:o 1239/2013 2 artiklan 2 kohdan,

2) kumoamaan — Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta kahden vientiä harjoittavan tuottajan osalta 5.9.2017 annetun komission täytäntöönpanoasetuksen (EU) 2017/1524 2 artiklan siltä osin kuin se koskee kantajaa, ja

3) velvoittamaan komission ja komissiota menettelyn aikana mahdollisesti tukevat väliintulijat korvaamaan oikeudenkäyntikulut.

Oikeudelliset perusteet ja pääasialliset perustelut

Kanteensa tueksi kantaja vetoaa yhteen kanneperusteeseen.

Komissio rikkoi polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 (1) 8 artiklan 1, 9 ja 10 kohtaa sekä 10 artiklan 5 kohtaa ja muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1037 (2) 13 artiklan 1, 9 ja 10 kohtaa sekä 16 artiklan 5 kohtaa, kun se totesi, että sitoumuslaskut eivät ole päteviä ja velvoitti tulliviranomaiset kantamaan tullit ikään kuin päteviä sitoumuslaskuja ei olisi laadittu ja ilmoitettu tulliviranomaisille tavaroiden vapaaseen liikkeeseen luovuttamisen yhteydessä.

Tämä kanneperuste perustuu lainvastaisuusväitteeseen, joka koskee Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta ja tässä tuonnissa käyttöön otetun väliaikaisen tullin lopullisesta kantamisesta 2.12.2013 annetun neuvoston täytäntöönpanoasetuksen (EU) N:o 1238/2013 (3) 3 artiklan 2 kohtaa sekä Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen tasoitustullin käyttöönotosta 2.12.2013 annetun neuvoston täytäntöönpanoasetuksen (EU) N:o 1239/2013 (4) 2 artiklan 2 kohtaa, joiden nojalla komissiolla on toimivalta todeta, että sitoumuslaskut eivät ole päteviä.

(1) EUVL 2013 L 176, s. 21.

(2) EUVL 2016 L 176, s. 55.

(3) EUVL 2013 L 325, s. 1.

(4) EUVL 2013 L 325, s. 66.